Gauransh Sonkar

इंदौर के कई कलाकारों ने बॉलीवुड और टीवी इंडस्ट्री में अपनी पहचान बनाई है। इसी कड़ी में शहर के चाइल्ड एक्टर गौरांश सोनकर ने टीवी इंडस्ट्री में अपना नाम दर्ज कराया है।

गौरांश "रूप मर्द का नया स्वरूप", फीयर फाइल्स, ज़िंदगी यू टर्न, सावधान इंडिया, क्राइम पेट्रोल, विक्रम वेताल, महाराज की जय हो, जीजी मां सहित कई सीरियल्स और एड में नज़र आ चुके हैं। हाल ही में वे वे परमअवतार श्री कृष्ण विघ्नहर्ता, श्री गणेश में नंदी का रोल और तेनालीरामा में काम कर रहे हैं।

इसके साथ ही गौरांश भोजपुरी फिल्म लल्लू की लैला और जय हिंद इलेवन और दो वेब सीरीज़ में भी काम कर चुके हैं। गौरांश के पिता ज्ञानू सोनकर ने बताया गौरांश ने छह साल की उम्र से ही एक्टिंग शुरू कर दी थी। छोटी उम्र से ही मॉडलिंग करने के बाद उन्हें टीवी सीरियल्स में काम मिलने लगा।